Üldkohtu (viies koda) 24. jaanuari 2019. aasta otsus – Brown Street Holdings vs. EUIPO – Enesan (FIGHT LIFE)
(kohtuasi T‑800/17)
Euroopa Liidu kaubamärk – Vastulausemenetlus – Euroopa Liitu nimetav rahvusvaheline registreering – Sõnamärk FIGHT LIFE – Varasem Euroopa Liidu sõnamärk FIGHT FOR LIFE – Suhteline keeldumispõhjus – Segiajamise tõenäosus – Määruse (EÜ) nr 207/2009 artikli 8 lõike 1 punkt b (nüüd määruse (EL) 2017/1001 artikli 8 lõike 1 punkt b) – Põhjendamiskohustus – Määruse nr 207/2009 artikkel 75 (nüüd määruse 2017/1001 artikkel 94)
1.      Euroopa Liidu kaubamärk – Euroopa Liidu kaubamärgi mõiste ja Euroopa Liidu kaubamärgi omanikuks saamine – Suhtelised keeldumispõhjused – Identsete või sarnaste kaupade või teenuste jaoks registreeritud varasema identse või sarnase kaubamärgi omaniku vastulause – Varasema kaubamärgiga segiajamise tõenäosus – Hindamiskriteeriumid
(Nõukogu määrus nr 207/2009, artikli 8 lõike 1 punkt b)
(vt punktid 16, 17 ja 19)
2.      Euroopa Liidu kaubamärk – Euroopa Liidu kaubamärgi mõiste ja Euroopa Liidu kaubamärgi omanikuks saamine – Suhtelised keeldumispõhjused – Identsete või sarnaste kaupade või teenuste jaoks registreeritud varasema identse või sarnase kaubamärgi omaniku vastulause – Varasema kaubamärgiga segiajamise tõenäosus – Sõnamärgid FIGHT LIFE ja FIGHT FOR LIFE
(Nõukogu määrus nr 207/2009, artikli 8 lõike 1 punkt b)
(vt punktid 20, 25, 31 ja 36)
3.      Euroopa Liidu kaubamärk – Euroopa Liidu kaubamärgi mõiste ja Euroopa Liidu kaubamärgi omanikuks saamine – Suhtelised keeldumispõhjused – Identsete või sarnaste kaupade või teenuste jaoks registreeritud varasema identse või sarnase kaubamärgi omaniku vastulause – Asjaomaste kaupade või teenuste sarnasus – Hindamiskriteeriumid
(Nõukogu määrus nr 207/2009, artikli 8 lõike 1 punkt b)
(vt punkt 23)
4.      Euroopa Liidu kaubamärk – Euroopa Liidu kaubamärgi mõiste ja Euroopa Liidu kaubamärgi omanikuks saamine – Suhtelised keeldumispõhjused – Identsete või sarnaste kaupade või teenuste jaoks registreeritud varasema identse või sarnase kaubamärgi omaniku vastulause – Asjaomaste kaupade või teenuste sarnasus – Vastastikku täiendavad kaubad või teenused – See, kuidas asjaomane avalikkus tajub mõne kauba või teenuse olulisust teise kauba või teenuse kasutamisel
(Nõukogu määrus nr 207/2009, artikli 8 lõike 1 punkt b)
(vt punktid 28 ja 30)
Ese
Hagi EUIPO teise apellatsioonikoja 26. septembri 2017. aasta otsuse (asi R 36/2017‑2) peale, mis käsitleb Brown Street Holdingsi ja Enesani vahelist vastulausemenetlust.
Resolutsioon
1.
Tühistada Euroopa Liidu Intellektuaalomandi Ameti (EUIPO) teise apellatsioonikoja 26. septembri 2017. aasta otsus (asi R 36/2017‑2) osas, milles lükati tagasi vastulause taotletava kaubamärgi registreerimisele 15. juuni 1957. aasta märkide registreerimisel kasutatava kaupade ja teenuste rahvusvahelise klassifikatsiooni Nizza kokkuleppe (uuesti läbi vaadatud ja parandatud kujul) klassi 5 kuuluvate kaupade jaoks.
2.
Jätta EUIPO kohtukulud tema enda kanda ja mõista temalt välja Brown Street Holdings Ltd kohtukulud.